The Suicide Squad (film)

The Suicide Squad er en amerikansk superheltfilm fra 2021 basert på Suicide Squad-karakterene fra DC Comics. Filmen ble produsert av DC Films, Atlas Entertainment, og The Safran Company og ble distribuert av Warner Bros. Pictures. Den er den tiende filmen i DC Extended Universe (DCEU). Filmen ble skrevet og regissert av James Gunn og filmens hovedroller spilles av Margot Robbie, Idris Elba, John Cena, Joel Kinnaman, Sylvester Stallone, Viola Davis, David Dastmalchian, Daniela Melchior, Michael Rooker, Jai Courtney, Peter Capaldi, Alice Braga og Pete Davidson. I filmen blir en spesialstyrke av kriminelle superskurker kjent som The Suicide Squad sendt til øy-nasjonen Corto Maltese for å ødelegge alle spor etter den gigantiske utenomjordiske sjøstjerna Starro the Conqueror.

David Ayer skulle returnere som regissør for en oppfølger til Suicide Squad (2016), men han valgte å utvikle en Gotham City Sirens film i stedet. Warner Bros. vurderte flere forskjellige erstarninger før Gavin O ' Connor ble valgt som regissør i september 2017. Han forlot prosjektet i oktober 2018, og Gunn ble da ansatt for å skrive og regissere filmen etter å ha blitt midlertidig sparket fra Disney og Marvel Studios som regissør for Guardians of the Galaxy Vol. 3 (2023). Han hentet inspirasjon fra krigsfilmer og John Ostranders Suicide Squad-tegneserier fra 1980-tallet. Han valgte å utforske nye figurer i en historie som er atskilt fra den første filmens hendelser, selv om noen skuespillere returnerer fra den opprinnelige Suicide Squad-filmen, deriblant Margot Robbie, Joel Kinnaman og Viola Davis. Filminga starta i september 2019 og varte til februar 2020. Innspillinga skjedde hovedsakelig i Atlanta, Georgia, USA, og noe filming fant også sted i Panama og Porto, Portugal.

The Suicide Squad hadde premiere på kino i Storbritannia 30. juli 2021, og 6. august 2021 i Norge. Filmen ble utgitt på strømmetjenesten HBO Max den 5. august, samme dag som filmen hadde premiere i USA. Filmen fikk positive anmeldelser fra kritikere som roste Gunns manus, regi og visuelle stil. Mange mente at filmen var en betydelig forbedring i forhold til forgjengeren, og den ble den mest strømmede DCEU filmen på HBO Max. Peacemaker, en spin-off tv-serie basert på John Cenas karakter med samme navn, debuterte på HBO Max i januar 2022.

Handling 
Etterretningsoffiseren Amanda Waller samler to Task Force X-lag, bedre kjent som «Suicide Squad», som består av fanger fra fengselet Belle Reve som er enige om å utføre et oppdrag i bytte for forkortede fengselsstraffer. De blir sendt til den søramerikanske øynasjonen Corto Maltese etter at regjeringen der blir styrtet av et anti-amerikansk regime. Lagene får i oppgave å ødelegge Nazist-laboratoriet Jötunheim, der det hemmelige eksperimentet «Project Starfish» finner sted. Ett av lagene blir nesten helt utslettet av Corto Maltese-hæren, og bare teamleder Colonel Rick Flag og Harley Quinn overlever dette angrepet. Bakholdsangrepet på det første laget fungerer som en avledning, slik at det andre laget kan komme seg inn i landet uoppdaget. Lag nummer 2 blir ledet av leiesoldaten Bloodsport, og består av Peacemaker, King Shark, Polka-Dot Man, og Ratcatcher 2.

Waller gir troppen ordre om å finne Rick Flag, som klarte å rømme i live fra bakholdsangrepet, men som ble tatt til fange av opprørssoldater. Teamet finner opprørsbasen og massakrer soldatene, bare for å finne ut at Flag er på god fot med opprørslederen Sol Soria. Hun går med på å hjelpe dem, til tross for hva de har gjort, og gruppen fanger hovedforskeren ved Project Starfish, the Thinker. Harley Quinn har imidlertid blitt fanget av den Corto Maltesiske regjeringen og har blitt tatt med til landets diktator, Silvio Luna, som ønsker å gifte seg med henne.

Rollebesetning 

 Margot Robbie som Dr. Harleen Quinzel / Harley Quinn.
 Idris Elba som Robert DuBois / Bloodsport.
 John Cena som Christopher Smith / Peacemaker.
 Joel Kinnaman som Colonel Rick Flag.
 Sylvester Stallone som stemmen til Nanaue / King Shark.
 David Dastmalchian som Abner Krill / Polka-Dot Man.
 Daniela Melchior som Cleo Cazo / Ratcatcher 2.
 Michael Rooker som Brian Durlin / Savant.
 Jai Courtney som George «Digger» Harkness / Captain Boomerang.
 Viola Davis as Amanda Waller.
 Peter Capaldi som Gaius Grieves / The Thinker.
 Alice Braga som Sol Soria.
 Pete Davidson som Richard «Dick» Hertz / Blackguard.
 Nathan Fillion som Cory Pitzner / T.D.K..
 Flula Borg som Gunter Braun / Javelin.
 Mayling Ng som Mongal.
 Sean Gunn som Weasel.
 Taika Waititi som Ratcatcher.

Spin-off

Peacemaker 
Under fullføringen av arbeidet med The Suicide Squad i COVID-19-pandemien, begynte Gunn å skrive en spin-off tv-serie sentrert rundt Peacemaker. I september 2020 ble det kjent at serien skulle bli produsert for strømmetjenesten HBO Max. James Gunn skrev de åtte episodene og regisserte fem av dem. John Cena spiller hovedrollen som Peacemaker. Serien hadde premiere i januar 2022.

Referanser

Eksterne lenker 
 

Filmer lagt til Sør-Amerika
Filmer om utenomjordiske fenomener
Superheltfilmer fra USA
Actionkomedier fra USA
Engelskspråklige filmer
Filmer fra 2021
Filmer basert på DC Comics